CELEX: C2006/249/37
Language: sl
Date: 2006-10-14 00:00:00
Title: Zadeva T-227/06: Tožba, vložena 25. avgusta 2006 — RSA Security Ireland Ltd. proti Komisiji

14.10.2006   
            
            
               SL
            
            
               Uradni list Evropske unije
            
            
               C 249/15
            
         Tožba, vložena 25. avgusta 2006 — RSA Security Ireland Ltd. proti Komisiji
   (Zadeva T-227/06)
   (2006/C 249/37)
   Jezik postopka: angleščina
   Stranki
   
      Tožeča stranka: RSA Security Ireland Ltd (Shannon, Irska) (zastopnika: B. Conway, Barrister in S. Daly, Solicitor)
   
      Tožena stranka: Komisija Evropskih skupnosti
   Predlogi tožeče stranke
   Tožeča stranka Sodišču prve stopnje predlaga, naj:
   
               —
            
            
               za nično naj se razglasi Uredba Komisije (ES) št. 888/2006 z dne 16. junija 2006, ker z njo proizvod tožeče stranke ni tarifno uvrščen v kombinirano nomenklaturo glede na njegove značilnosti in objektivne lastnosti;
            
         
               —
            
            
               podredno naj se za nično razglasi Uredba št. 888/2006, ker je njeno sprejetje posledica zlorabe pooblastil Komisije in/ali bistvene kršitve postopka;
            
         
               —
            
            
               ugotovi naj se, da je treba v tej zadevi tarifno uvrstitev določiti na podlagi bistvenih značilnosti proizvoda, ki sodi v kategorijo „strojev za avtomatsko obdelavo podatkov“ in da je torej treba proizvod uvrstiti pod oznako 8471 kombinirane nomenklature;
            
         
               —
            
            
               podredno naj se ugotovi, da je bistvena značilnost proizvoda njegova posebna sposobnost generiranja in opravljanja aritmetičnih računov, ki jih določi uporabnik ob nakupu, in da je zaradi tega treba ta proizvod uvrstiti pod oznako 8470 kombinirane nomenklature;
            
         
               —
            
            
               ugotovi naj se, da glede na sprejeta pravila za uvrščanje proizvodov za carinske namene Skupnosti bistvena značilnost proizvoda ni značilnost varovalnega mehanizma ali zagotavljanja dostopa do spisov, ki so shranjeni na napravi za avtomatsko obdelavo podatkov ali drugje;
            
         
               —
            
            
               odredi naj se, da se tožeči stranki plačajo carinske dajatve, ki jih je že plačala ob uvozu proizvoda v Skupnost, in sicer od začetka veljave Uredbe št. 888/2006, skupaj z obrestmi;
            
         
               —
            
            
               Komisiji naj se naloži plačilo stroškov.
            
         Tožbeni razlogi in bistvene trditve
   Tožeča stranka v Skupnost uvaža in v njej trži proizvod „RSA SecurID authenticator“. Predlaga razglasitev ničnosti Uredbe Komisije št. 888/2006 (1), s katero je bil navedeni proizvod uvrščen pod oznako 8543 kombinirane nomenklature.
   Tožeča stranka meni, da Komisija s tem, da je sprejela Uredbo št. 888/2006, ni ugotovila bistvenih značilnosti proizvoda in da je v prilogi k tej uredbi nepravilno opisala proizvod kot „varovalni mehanizem“ in napravo „za omogočanje dostopa do spisov, shranjenih na napravi za avtomatsko obdelavo podatkov“. Tožeča stranka trdi, da gre za pravno zmoto, ki upravičuje razglasitev ničnosti uredbe.
   
      (1)  Uredba Komisije (ES) št 888/2006 z dne 16. junija 2006 o uvrstitvi določenega blaga v kombinirano nomenklaturo (UL 2006 L 165, str. 6).